آمریکا باشقانی جو بایدن کنگره‌یه یاری اتوماتیک سلاحلارین قاداغان ائدیلمه‌سی چاغریسی ائتدی.
آمریکادا سلاحلی خشونت قوربانلاری، باشکند واشینگتن‌داکی سن مارک کلیسه‌سین‌ده تشکیل ائدیله‌ن مراسیمده آنیلدی.
مراسیمین آچیلیشندا دانیشان دموکرات سناتور کریس مورفی، بو ایل کنگره و بایدنین تصدیقی ایله قوه‌یه مینه‌ن و سلاح ساتیشینا معین محدودیتلر قویان "داها گوونلی توپلوملار یاساسی"نا وئردیگی دستک اوچون بایدنه تشکر ائتدی.
داها سونرا کنتیکت‌ده  ۲۰۱۲.جی ایلده سندی هوک اوخولونا تشکیل ائدیلن سالدیرینین شاهدلریندن بیری اولان جکی هگرتی دانیشدی و بایدنی دانیشماغا دعوت ائتدی.
بایدن ایسه بیر دؤنم یاری اتوماتیک سلاحلارین قاداغان ائدیلدیگینه ایشاره ائد‌رک، "بونو اداها اؤنجه ائتدیک، یئنه ائده‌بیلریک" دئدی و کنگره‌نی حرکته گئچمه‌یه چاغیردی.
آنیم مراسیمینه، نماینده‌لر مجلیسی باشقانی نانسی پلوسی ایله یاناشی بیر چوخ کنگره عضوو قاتیلدی.
